Berlingske Tidende, 1832-06-08
(Fortsættelse af den i Gaar afbrudte Kongelige Anordnins. 15. Som almindelig Regel for de Brandredskaber, som hver Bygnings-Eier skal anskaffe og vedligeholde, ville Vi have fastsat, at for Steder, der ere assurerede indtil en Sum af 300 Rbd., skal holdes 1 Brandspand, fra 300 til 600 Rbd. 2 Brandspande, fra 800 til 1200 Rbd. 3 Brandspande, fra 1200 til 2000 Rbd. 4 Brandspande, fra 2000 til 3000 Rbd. 5 Brandspande, fra 3000 til 4000 Rbd. 6 Brandspande og over 4000 Rbd. 7 a 8 Brandspande for ethvert Sted, som er assureret for 800 Rbd. og derover, desuden en Brandhage og en Brandstige, samt til hvert Huus en Lygte; hvilke Brandredskaber overalt skulle findes tilstede inden Aarets Udgang 1333. Dog skal Vor Cancellie for de Tilfælde, hvor locale Omstændigheder skulde gjøre en Modification tilraadelig, være bemyndiget til at bevilge en saadan ; ligesom det og, forsaavidt enkelte Kjøbstæder allerede have approberede Brandreglementer senere end Forordning af 24de Jan. 1761, ved disse bør have sit Forblivende i fornævnte Henseende. - Og bør det, med Hensyn til de Brandredskaber, hvert Sted bør have, forblive ved hvad der efter de nu gieldende Assurancesummer bestemmes, uden at dette Antal forøges eller formindskes paa Grund af Omtaxationer til Brandforsikring, forsaavidt denne ikke er en Følge af betydelige Ombygninger eller Tilbygninger. - §. 16. Naar en Gaard eller et Huus i en Kjøbstad enten af nye opbygges eller undergaaer en Hovedreparation, og deri skal være Kiølle, bør denne være af Muur og Jern. Kiøller, som anderledes opføres, bør gjøres ubrugelige. Hvor en Kjølle opføres i et forhen opbygt Huus, som ikke kan bære Byrden af deslige Kjøller, bør de opføres af Muur- og Bindingsværk med Jern=Aas og Flager samt murede Skumfjelle, Men alle de Kjølle=Skorstene, som ikkun ere af en halv Steens Muur, bør nedrives og igjen med en heel Steen opføres, ligesom alle Kjøller indvendig saavelsom alt til Grisen og Skorstenen, grændsende Træværk maa beklædes med en halv Steens Muur, - Dog skulle foranførste Bestemmelser, forsaavidt de angaae de allerede tilværende Kjøller, ikke træde i Kraft førend og 3 Aar fra denne Vor allernaadigste Forordnings Dato. - §. 17. Alle Bygninger, som udenfor en Kjøbstads egentlige Grændse opfører, paa dens Grund, bør, naar de ikke ligge i en Afstand af i den mindste 300 Alen fra bemeldte Grændse, i Et og Alt være indrettede efter de for Kjøbstædbygninger foreskrevne Regler, hvilket og skal gielde for de Bygninger, der allerede inden ommeldte Afstand ere opførste paa Kjøbstadens Grund, forsaavidt forommeldte Regler ved forefaldende Reparationer blive anvendelige. - Der imod bør det, hvad de fjernere Bygninger angaaer, være nok, at de ere indrettede efter de for Landbygningerne givne Forskrifter. Dog bør herfra undtages de Tilfælde, hvor en Række af Bygninger er fremkommen udenfor Byens egentlige Grændse, der ikke ligge i en saadan indbyrdes Afstand, som for Landbygninger ere foreskrevet; thi da bør, forsaavidt en saadan Række strækker sig, de for Kjøbstæderne foreskrevne Regler følges, uden Hensyn til Afstanden fra selve Byen. Hvor der, efter de local Forhold, er Anledning til at formode, at en saadan Række vil danne sig, bør der af den ommeldte Bygnings=Commission gjennem Amtmanden gjøres Andragende til Cancelliet, som skal være bemyndiget til at træffe den under slige Omstændigheder fornødne nærmere Bestemmelse om Udvidelsen af det Territorium, hvorpaa de for Kjøbstæder gieldende Anordninger og Brandvæsenet skulde finde Anvendelse. Skulde det i noget Tilfælde ansees tvivlsomt, hvorvidt den egentlige Bye selv strækker sig, bør Magistraten og Borgerrepræsentanterne med deres Betænkning igjennem Amtmanden til Cancelliets Afgjørelse indsende et efter de locale Omstændigheder lempet Forslag angaaende hvorledes Grændsen der skal bestemmes. (Sluttes i Morgen.)